Linette Zahra (sussegwentement miżżewġa Chircop)

Qorti tal-Appell

(Kompetenza Inferjuri)

14 ta' Diċembru 2018.

Din hija talba għall-ħlas ta' €3,500 dwar xogħol ta' gypsum li sar

mill-konvenut allegatament mhux skont is-sengħa u l-arti.

Fis-17 ta' Awwissu 2016 l-attriċi ippreżentat talba quddiem it-Tribunal għal

Talbiet tal-Konsumaturi sabiex il-konvenut ikun ikkundannat iħallas is-somma

ta' €3,500.

Spjegat li fl-2014 kienu qabbdu1 lill-konvenut sabiex jagħmel

diversi xogħlijiet f'post fiż-Żurrieq.

Qalet li kellhom problema bix-xogħol li

għamel fir-rigward tal-gypsum: kien ħalla xi ħadid għaddej minn fuq it-toqob

tal-gypsum intiżi għall-fittings, u in oltre' beda jidher qsim fil-ħitan u fis-saqaf.

Qalet li għalkemm il-konvenut kien qalilhom li kien se jirranġa tali difetti baqa'

ma rranġhomx.

Spjegat li kienu allura kellmu perit u dan ikkonstata d-difetti

fix-xogħol tal-gypsum u għamel rapport fir-rigward.

Qalet li minkejja li kellmu

lill-konvenut huwa ma riedx jagħmel xogħol rimedjali.

Fl-4 ta' Novembru 2016 il-konvenut wieġeb biex jikkontesta t-talba.

- Mhux minnu li sar xogħol ħażin.

Meta ilmentaw miegħu ir-rikorrenti u martu2 deher li kienu ġabu electrician biex jgħaddi d-dawl tas-soffitt u dan iltaqa' ma xi diffikulta` dwar il- wires li ried jgħaddi, iżda dan ġara għax meta kien suppost jiġi fuq il-post qabel ma

1 Qeghda tirreferi għaliha u għal Stefan Roe, sussegwentement żewġha.

2 Evidentement ried jgħid ir-rikorrenti u żewġha.

jingħalaq is-saqaf u jiġi indikat minnu fejn iridu jsiru t-toqob meħtieġa ħalli jgħaddi l- "points", dan ma ġiex u s-sur Roe beda jinsisti biex ix-xogħol tas-saqaf (gypsum suspended ceiling) jingħalaq.

Wara s'intendi qamu problemi li ma kinux imputabbli għall- kuntrattur intimat.

Ix-xogħol tlesta lejn Marzu 2016 iżda sa meta għamlu t-talba s-sidien kienu qabbdu lil ħaddieħor li qala' x-xogħlijiet tal-intimat bla ma dan ġie imsejjaħ ikun preżenti almenu biex jiġi sewwa diskuss hemmx ħtieġa jew le ta' tibdil jew ranġament.

Ir-rikorrenti ukoll qabdu u ġabu perit f'Ġunju 2016 li spezzjona u għamel rapport mingħajr l-iċken possibilta` li l-intimat jiġi msejjaħ fuq il-post ħalli juri, jispjega, jew iwieġeb għal dak li kien qed jiġi lmentat.

Ir-rapport hu kkontestat.

Ix-xogħol li għamel u l-materjal li uża kien ta' kwalita` tajba u jekk seta' kine hemm xi difetti minimu dan seta' jitranġa kieku ingħatatlu l-opportunita` u mhux żarmawlu xogħlu huma.

Fil-21 ta' Mejju 2018 it-Tribunal għal Talbiet tal-Konsumaturi laqa' t-talba tal-

attriċi bl-ispejjeż kontra l-konvenut.

L-aħħar parti tas-sentenza taqra hekk:

"Illi fir-risposta tiegħu, fost affarijiet oħra, l-intimat jilmenta illi meta l-perit għamel l-ispezzjoni ma kienx preżenti u ma ngħatax l-opportnita` biex jispjega l-operat tiegħu f' dan ix-xogħol.

B'kull dovut rispett, dan jista' jkun minnu, pero` min-naħa l-oħra, meta l-intimat ingħata l- opportunita` biex jispjega l-operat tiegħu quddiem dan it-Tribunal f' seduta apposta riservata għalih, dan ma dehrx, kif anke ma dehrx drabi oħra.

Għalhekk kwindi, dan it-Trinunal għandu quddiemu prova (ir-rapport tal-perit) li juri li x-xogħol li għamel l-intimat ma kienx skont l-arti u s-sengħa.

Jekk l-intimat ma jirribattix din il-prova, allura t-Tribunal ikun ġustifikat illi joqgħod fuq dak li qal il-perit, peress li f'dan l-istadju dak ir-rapport baqa' mhux ikkontestat.

Barra minn hekk it-Tribunal jinnota nuqqas ta' kooperazzjoni min-naħa tal-intimat meta dan ma dehrx għas-seduti u naqas li jibgħat rappreżentant biex jidher għalih.

Dan jinduċi lit- Tribunal favur it-teżi tar-rikorrenti li tistħoqq li tkun milqugħa."

ta' Ġunju 2018

il-konvenut appella mis-sentenza

Argumenta li bin-nuqqas ta' komunika lilu jew lid-difensur tiegħu tal-verbal

tas-26 ta' Frar 2018 kien hemm ksur tar-regolament 14.2 tal-L.S.378.01 u

b'hekk ġiet

fuqu kontumaċja mit-Tribunal għal Talbiet

Jargumenta li għalhekk id-deċiżjoni tal-21 ta' Mejju 2018 tmur

l-ġustizzja, ekwita` u

loġika mistennija mill-istess Tribunal.

Għaldaqstant talab lill-qorti sabiex (1) tirrevoka d-deċiżjoni tat-Tribunal u (2)

jew tgħaddi biex tisma' hija stess il-provi kollha tiegħu sakemm tkun fi grad li

tagħti sentenza ġusta u ekwa, jew tirrinvija l-atti lura lit-Tribunal sabiex

ikkompli jinstema sat-tmiem naturali tiegħu.

Bl-ispejjeż taż-żewġ istanzi kontra

Linette Zahra ossia Roe u żewġha Stefan Roe li daħal u involva ruħu sa

mill-bidu nett dwar ix-xogħlijiet u matul il-każ.

L-aggravji tal-konvenut jistgħu jiġu sintesizzati kif ġej:

Huwa jilmenta li t-Tribunal għadda għas-sentenza mingħajr ma ta opportunita` lilu jew lid-difensur tiegħu "biex jispjegaw l-assenzi tagħhom f' xi seduti, u wisq agħar minn hekk, ma bagħtx almenu javżahom li l-każ kien tħalla għas-sentenza..."

Isostni illi b'dan il-mod it-Tribunal aġixxa kontra l-prinċipju tal-ġustizzja "audi alteram partem".

Jargumenta li t-Tribunal kellu jħoss "fil-kuxjenza jekk mhux bil-loġika" li kien ġara xi ħaġa spjegabbli biex hu (li kien ikkontesta l-każ tant inekwivokament sa mill-bidu nett) ma dehrx għaż-żewġ seduti (ta' Diċembru 2017 u ta' Frar 2018).

Iżid jgħid li l-"colpo di grazia" kien imbagħad in-nuqqas ta' komunika li l-kawża kienet ser titħalla għas- sentenza.

Dwar is-segwenti tliet seduti, jgħid hekk:

(a) Għas-seduta tad-19 ta' Ġunju 2017, fejn ġie verbalizzat li "Meta ssejħet il-kawża dehret biss ir-rikorrenti.

Ħadd ma deher għall- azjenda intimata....", isostni li huwa fil-fatt kien ġie minn Għawdex u hu u d-difensur tiegħu kienu sabu l-bieb tat-Tribunal magħluq.

(b) Għas-seduta tat-18 ta' Settembru 2017, li ġiet differita mingħajr ma kienu avżati hu u d-difensur tiegħu, isostni li kien mar minn Għawdex apposta.

(c) Għas-seduta tal-11 ta' Diċembru 2017, fejn xehed l-aħħar xhud tal- attriċi, huwa kien ġie eżentat milli jattendi mid-difensur tiegħu, bil- ħsieb li jattendi hu, iżda kien inqabad fuq xogħol professjonali u l- attentati kollha biex jinforma lit-Tribunal jattendi sfaw fix-xejn għaliex il-linja ma bdietx twieġeb.

(iii) Dwar is-seduta tas-26 ta' Frar 2018 (meta l-kawża ġiet diferita għall-21 ta' Mejju 2018 għas-sentenza) jispjega li f'dik l-epoka mart id-difensur tiegħu kienet għaddejja minn kriżi fiżika u psikoloġika, għalhekk "moħħu ma kienx hemm u ma kienx żamm nota tad-data li kien imiss u lanqas ma reġa' segwa mas-segretarja tat-Tribunal dwar l-iter tal-każ."

Jgħid li meta imbagħad id-difensur tiegħu mar jiċċekkja personalment fit-22 ta' Mejju 2018 biex jieħu d-differiment li jmiss, "b'sorpriża kbira" sab li s-sentenza kienet inqatgħet il-jum ta' qabel, u kien xokk kemm għad-difensur kif ukoll għalieh (il-konvenut).

Jispjega wkoll li hu stess kien involut f'inċident fejn ġarrab korriment f'riġlejh, u in oltre' missieru miet.

Iżid jgħid li għalkemm hija responsabilita` ta' parti li ssegwi l- andament tal-każ, huwa "innoċentement" straħ fuq id-difensur tiegħu, speċjalment minħabba l-korriment tiegħu, imbagħad ġara li ġara.

Jilmenta li l-attriċi ingħatat tliet seduti piu` differiment favur tagħha, mentri hu ingħata biss dik tas-26 ta' Frar 2018 meta ġie differit il-każ għas-sentenza, u għalhekk ma kienx hemm bilanċ fit-trattament.

Jilmenta wkoll li t-Tribunal ma żammx ma' dak provdut fir-Regolament 14.2 u fir-Regolament 14.3 tal-Liġi Sussidjarja 378.01 in kwantu la ġie mgħarraf bil-jum li kellha tingħata d-deċiżjoni u d-deċiżjoni ingħatat aktar minn 40 jum mis-seduta preċedenti: Isostni li d-deċiżjoni hija inġusta anke fir-rigward tal-mertu.

li instemgħat naħa waħda biss, li t-Tribunal aċċetta li s-somma li kellha tiġi rimborsata kienet preċiżament €3,500 mingħajr ma tressqet l-iċken prova,

li ma ġietx aċċettata t-talba tiegħu li jsir aċċess fuq il-post u li t- Tribunal qagħad fuq il-punt imressaq mill-avukat avversarju li f' dak l-istadju kien ikun inutli stante li x-xogħol rimedjali kien sar;

li t-Tribunal ma qiesx li l-attriċi għamlet ix-xogħol rimedjali minn jeddha kif u meta dehrilha, u dan minn wara dahru;

li t-Tribunal ma tax importanza għall-fatt li l-electrician ma ttellax bħala xhud.

Fil-25 ta' Settembru 2018 l-attriċi wieġbet u tat ir-raġunijiet għalfejn l-appell

għandu jkun miċħud u s-sentenza tat-Tribunal konfermata.

L-iter proċesswali:

Wara li l-qorti qrat l-atti, tosserva li:

Il-każ kien appuntat biex jinstema quddiem it-Tribunal għal Talbiet tal-Konsumaturi (Qrati tal-Ġustizzja, San Ġwann, Għawdex) fil-11.11.2016;

Il-konvenut ippreżenta rikors fejn talab li l-ewwel seduta tal-11.11.2016 tiġi differita u biex it-Tribunal jara jekk hemmx lok li l-każ jiġi trasferit minn Għawdex għal Malta, u dan mhux biss biex ikun jista' jsir aċċess fuq il-post li jinsab f'Malta, iżda ukoll għall-konvenjenza ta' kulħadd;

It-Tribunal ordna li l-kawża tinstema' f'Malta;

"Meta ssejħet il-kawża deher ir-rikorrent assistita minn Dr Maria Mikasinovic.

Dr Joseph Cassar Porter qed jipproponi li jsir aċċess għal fuq il-post in vista tal-fatt li hemm diversi xogħlijiet u allura jistgħu jiġu indikati d-difetti indikati.

Dr Maria Mikasinovic għar-rikorrenti tiddikjara li dak rikjest m'għadux possibbli peress illi x-xogħol li sar mill-konvenut inqala' u ġie sostitwit b'suffett ieħor u dan wara diversi interpellazzjonijiet da parti tar- rikorrenti biex il-konvenut jirranġa.

Dr Cassar Porter jirrileva illi ma kienx hemm diversi interpellazzjonijiet.

In vista ta' dak li jirriżulta u d-dikjarazzjoni ta' Dr Maria Mikasinovic it- Tribunal jordna illi tinstema' l-kawża.

Xehdet ir-rikorrenti.

Xehed il-Perit Joseph Tombion.

Il-kawża tibqa' differita għall-kontinwazzjoni tal-provi tar-rikorrenti għad-19 ta' Ġunju 2017 fis-1pm."

"Meta ssejħet il-kawża dehret biss ir-rikorrenti.

Ħadd ma deher għall-azjenda intimata.

Il-kawża qed tiġi differita għall-kontinwazzjoni tal-provi tar-rikorrenti għat-18 ta' Settembru 2017 fis-1.15pm"

il-verbal ġie komunikat

lid-difensur tal- Dan konvenut Dr Joseph Cassar Porter fil-21.06.2017 (Pink card a fol.

Kemm ir-rikorrenti, kif ukoll id-difensur tagħha bagħtu emails lis-segretarja tat-Tribunal sabiex jitolbu differiment peress li d-difensur tar-rikorrenti tinsab imsiefra;

"Meta ssejħet il-kawża ma deher ħadd.

It-Tribunal ra l-email mill-Avukat Maria Mikasinovic fejn talbet differiment.

It-Tribunal jilqa' t- talba u jiddiferixxi l-kawża għall-11 ta' Diċembru 2017 f'12:00pm".

L-avviz fit-22 komunikat fl-20 Settembru 2017, u Settembru 2017 (Ara pink cards a fol 21a u 21b);

tas-seduta sussegwenti ġie ta' ta'

lill-attriċi lill-konvenut

lill-partijiet:

Ir-raba' seduta quddiem it-Tribunal: "Meta ssejħet il-kawża dehret ir-rikorrenti assistita minn Dr Maria Mikasinovic.

Ħadd ma deher għall-azjenda intimata għalkemm kienet debitament notifikata għas-seduta ta' llum.

Dr Maria Mikasinovic iddikjarat li ma fadlilhiex aktar provi xi tressaq salv illi tipproduċi email fil-mori tad-differiment.

Il-kawża qed tiġi differita għall-provi kollha tal-intimat għas-26 ta' Frar 2018 f' 12:00pm"

"Meta ssejħet il-kawża dehret ir-rikorrenti assistita minn Dr Maria Mikasinovic.

It-Tribunal ra l-verbal tal-11 ta' Diċembru 2017 fejn jidher li ħadd ma deher għall-azjenda intimata għalkemm kienet debitament notifikata f'dik is-seduta, ra ukoll li fid-19 ta' Ġunju 2017 ma kinux dehru lanqas.

It-Tribunal wara li ra l-Artikolu 12.1 tal-Kap 378.01 qed jiddiferixxi l- kawża għas-sentenza in difett ta' ostakolu għall-21 ta' Mejju 2018."

Il-kawża ġiet deċiża.

Is-sentenza ġiet komunikata lill- partijiet: lill-attriċi fl-4 ta' Ġunju 2018 u lill- konvenut fid-29 ta' Mejju 2018 (Ara pink cards a fol 25a u 25 b);

Konsiderazzjoni.

Il-ħames seduta quddiem it-Tribunal:

L-uniku darba li l-konvenut u d-difensur tiegħu attendew għall-seduta

quddiem it-Tribunal kienet fl-ewwel seduta, u cioe` dik tat-13 ta' Marzu 2017.

Huma kienu jafu bis-seduta tad-19 ta' Ġunju 2017 għax kienu preżenti għas-

seduta preċedenti; kienu jafu ukoll b'dawk tat-18 ta' Settembru 2017 u tal-11

ta' Diċembru 2017 għaliex tal-ewwel kienet ġiet komunikata bil-posta

reġistrata lid-difensur tal-konvenut, filwaqt li tal-aħħar kienet ġiet komunikata

bil-posta reġistrata lill-konvenut stess.

Għalkemm il-konvenut isostni li fis-

seduta tad-19 ta' Ġunju 2017 kien mar u sab il-bieb magħluq, u li fis-seduta

tat-18 ta' Settembru 2017 kien ukoll mar u sab li s-seduta ġiet differita, u li fis-

seduta tal-11 ta' Diċembru 2017 id-difensur tiegħu kien maqbud b'xogħol

ieħor u kull attentat li għamel biex jinforma lit-Tribunal safa fix-xejn, dan kollu

ma ġiex pruvat bl-ebda mod.

Fl-atti m'hemmx prova li l-konvenut jew id-

difensur tiegħu kkomunikaw mat-Tribunal sabiex jispjegaw l-assenza tagħhom

fir-rigward ta' dawk is-seduti.

Inoltre', għalkemm (skont ma jispjega l-konvenut fir-rikors tal-appell tiegħu)

fl-ewwel xhur tas-sena 2018 kemm hu kif ukoll id-difensur tiegħu kellhom

diversi problemi personali, hawnhekk ukoll ħadd minnhom ma ndenja ruħu

jikkomunika mat-Tribunal fir-rigward.

Kull ma kienet tmur fin-nofs kienet

sempliċi email.

Hekk kif l-attriċi u d-difensur tagħha kienu bagħtu emails lit-

Tribunal meta kellhom bżonn jitolbu differiment minħabba li d-difensur tal-

attriċi kienet imsiefra (u t-Tribunal ma kien sab l-ebda oġġezzjoni), setgħu

għamlu l-istess il-konvenut u d-difensur tiegħu minħabba l-problemi personali

tagħhom.

Għalkemm ma saritx komunika lill-konvenut (jew id-difensur tiegħu) tal-verbal

tal-11 ta' Diċembru 2017 (meta l-kawża ġiet differita għall-provi tal-konvenut

għas-26 ta' Frar 2018) u tal-verbal tas-26 ta' Frar 2018 (meta l-kawża ġiet

differita għall-21 ta' Mejju 2018 għas-sentenza), fl-aħħar mill-aħħar kien l-

obbligu tal-parti li ssegwi l-kawża.

Verament jistona li l-konvenut jiġi jilmenta

bil-fatt li ma kienx notifikat bil-verbal tas-26 ta' Frar 2018 meta tqies l-

atteġġament tiegħu f'seduti preċedenti.

Inoltre l-ilment tal-konvenut li ma kienx hemm "bilanċ" fit-trattament peress li

huwa ingħata seduta waħda biss għall-provi tiegħu filwaqt li l-attriċi ingħatat

invece tliet seduti u anke differiment favur tagħha, huwa għal kollox infondat

u bla bażi, għaliex l-attriċi dejjem wriet interess fil-kawża u attendiet u

pproduċiet ix-xiehda, filwaqt li hu, wara li attenda għall-ewwel seduta wera

attitudni li tindika indifferenza lejn il-kawża.

Lanqas ma huwa ġustifikat l-ilment tal-konvenut li t-Tribunal "injora" r-

Regolamenti 14.2 u 14.3 tal-L.S. 378.01 (Regola Dwar it-Tribunal għal Talbiet

tal-Konsumaturi).

Tali Regolamenti jipprovdu hekk (din il-qorti ser tiċċita wkoll

ir-Regolament 14.1 għall-kompletezza:

"14.1 L-Arbitru għandu jiddeċiedi dwar it-talba jew kontro-talba jekk ikun hemm, jew fi tmiem is- seduta jew f' xi jum ieħor li jiġi wara.

14.2 Jekk id-deċiżjoni tal-Arbitru jkollha tingħata f'jum li jiġi aktar tard, l-Arbitru għandu jew verbalment fi tmiem is-seduta jew bil-miktub permezz tas-Segretarju, jgħarraf il-partijiet bil- jum meta tkun ser tingħata d-deċiżjoni.

14.3 Meta d-deċiżjoni tal-Arbitru ma tingħatax fi tmiem is-seduta din għandha tingħata kemm jista' jkun malajr u kull wieħed mill-partijiet ikun intitolat jitlob mingħand is-segretarju kopja ta' dik id-deċiżjoni.

F'ebda każ ma għandha deċiżjoni tingħata iktar minn erbgħin jum mid-data tal- aħħar seduta."

Issa fit-tmiem tas-seduta tas-26 ta' Frar 2018 (kif jidher mill-verbal relattiv) it-

Tribunal effettivament iddikjara li l-kawża kienet qegħda tiġi differita għall-21

ta' Mejju 2018 għas-sentenza.

Għalhekk ma kienx hemm bżonn li s-Segretarju

jgħarraf lill-partijiet bil-jum meta kienet ser tingħata d-deċiżjoni.

kien fid-dmir tal-konvenut li jivverifika x'kien ġara f'dik is-seduta.

Bejn is-seduta tas-26 ta' Frar 2018 u s-sentenza, għaddew kważi tlett (3)

Il-qorti m'hijiex konvinta li f'dak il-perjodu il-konvenut u/jew l-avukat ta'

fiduċja tiegħu u/jew kienu f'impossibilta' li jagħmlu xi ħaġa biex it-Tribunal

jissospendi l-prolazzjoni tas-sentenza.

Għaldaqstant il-qorti hi tal-fehma li l-konvenut ma weriex li t-Tribunal mexxa l-

proċeduri kontra l-ġustizzja, l-ekwita` jew il-loġika (kif isostni l-konvenut).

tgħaddi issa biex tikkunsidra l-ilmenti tiegħu fil-mertu.

Fl-ewwel lok għandu jingħad illi jekk it-Tribunal spiċċa biex sema' naħa waħda

dan kien unikament konsegwenza tan-nuqqas ta' parteċipazzjoni tal-konvenut

fil-proċeduri.

Il-konvenut litteralment "sparixxa" għal erbatax-il xahar, minkejja

li kif spjegat, kien a konoxxenza tal-fatt li l-proċeduri kienu mexjin.

Minn qari tas-sentenza appellata jirriżulta li t-Tribunal jidher li qies bir-reqqa l-

provi mressqa mill-attriċi.

Din il-qorti ukoll qrat dak li xehedu l-attriċi, żewġha,

il-perit Joseph Tombion u Keith Bartolo Seychell (ir-raġel t'oħt l-attriċi), kif ukoll id-diversi

dokumenti konsistenti f'ritratti u r-rapport tal-perit, li kollha jissostanzjaw it-

teżi tal-attriċi li x-xogħol li għamel il-konvenut ma kienx skont is-sengħa.

Dwar l-ilment tal-konvenut li baqa' ma sarx aċċess fuq il-post, ġialadarba x-

xogħol rimedjali kien laħaq tlesta, din il-qorti ma tarax li kien hemm xi skop li

dan isir u għalhekk ma jistax wieħed ilum lit-Tribunal għal dan.

Għalkemm il-

konvenut jilmenta wkoll bil-fatt stess li l-attriċi qabdet u inkarigat lil ħaddiem

ieħor biex jagħmel ix-xogħol rimedjali ad insaputa tiegħu, kemm hi kif ukoll

żewġha jispjegaw li minkejja li kienu ilmentaw mal-konvenut fuq id-difetti

huwa baqa' ma rranġahomx, u peress li d-data tat-tieġ tagħhom kienet

qegħda toqrob ma kellhomx triq oħra ħlief li jqabbdu ħaddiem ieħor (l-istess

ħaddiem ta' Keith Bartolo Seychell).

Tali spjegazzjoni ma tidhirx inverosimili.

Il-konvenut jilmenta wkoll dwar in-nuqqas ta' prova fir-rigward tal-valur tax-

xogħol rimedjali.

F'dan ir-rigward hemm ix-xiehda tal-attriċi li tgħid li "Aħna

għax-xogħol li kellna nagħmlu mat-tieni ħaddiem ħallasna s-somma ta'

Dan it-tieni ħaddiem li għamel ix-xogħol rimedjali ma ttellax jixhed u

lanqas ma ġew esebiti r-riċevuti relattivi għax-xogħol rimedjali.

Din il-qorti

tosserva li fl-ittra li l-attriċi u żewġha kienu bagħtu lill-konvenut fid-9 ta' Mejju

2016 tramite d-difensur tagħha, huma kienu interpellawh biex:

"...tirrifondilhom is-somma ta' €3500 rappreżentanti prezz ta' saqaf u ħajt li ġew mibnija minnek mhux skont is-sengħa u l-arti u liema xogħol kellu jinħatt u jinbena mill-ġdid."

Skont invoice li ħareġ l-attur, datat 2 ta' Ottubru 2015, il-kont għax-xogħol

Ix-xogħol kien jinkludi madum tal-art u xogħol ta' gypsum.

Il-perit inkarigat mill-attriċi għamel rapport fejn wara li ddikjara x'inhuma n-

nuqqasijiet fix-xogħol li għamel il-konvenut, ikkonkluda:

L-attriċi xehedet li lill-persuna li nkarigaw it-tieni darba, ħallsuha €3,500.

lanqas biss ressqitu bħala xhud u lanqas ma ndenjat ruħha tippreżenta

riċevuta tal-ħlas.

Prova bażika li kellha ssir.

Il-persuna li għamlet ix-xogħol

lanqas biss ma ġiet identifikata.

Jissemma wkoll kif fis-seduta tat-13 ta' Marzu,

2017 meta d-difensur tal-attur talab li jsir aċċess, id-difensur tal-attriċi wieġbet

li dan ma kienx iktar possibbli għaliex, "… ix-xogħol li sar mill-konvenut inqala'

u ġie sostwit b'suffett ieħor u dan wara diversi interpellazzjonijiet da parti tar-

rikorrenti biex il-konvenut jirranġa".

Pero' l-gypsum boards ta' mal-ħajt ma

Mir-rapport tal-perit inkarigat l-attriċi, lanqas ma jirriżulta li kien

hemm ħtieġa li jsir mill-ġdid ix-xogħol kollu li għamel il-konvenut.

Fil-fehma tal-qorti fid-deċiżjoni t-Tribunal kellu jiehu in konsiderazzjoni in-

nuqqasijiet li ssemmew hawn fuq.

Għaldaqstant, ser tvarja s-sentenza u

arbitrio boni viri tillikwida s-somma ta' elfejn u ħames mitt ewro (€2,500) li l-

konvenut għandu jħallas lill-attriċi.

Għal dawn il-motivi tilqa' biss parzjalment l-appell fil-meritu u tiċħdu fil-

Tvarja d-deċiżjoni tat-Tribunal tal-21 ta' Mejju, 2018 billi

minflok tikkundanna lill-konvenut iħallas lill-attriċi s-somma ta' elfejn u

ħames mitt ewro (€2,500), bl-imgħax mid-data tas-sentenza tat-Tribunal

għal Talbiet tal-Konsumatur.

Dwar il-kumplament tikkonferma s-sentenza.

Spejjeż tal-appell jinqasmu in kwantu għal 3⁄4 a karigu tal-konvenut u 1⁄4 a

karigu tal-attriċi.

Jurisprudence from the Courts of Malta, full transcripts of legal judgments